CELEX: 32017R0992
Language: lt
Date: 2017-06-12 00:00:00
Title: 2017 m. birželio 12 d. Komisijos įgyvendinimo reglamentas (ES) 2017/992, kuriuo dėl nuorodų į Baltarusijos Respubliką išbraukimo iš dalies keičiamas Įgyvendinimo reglamentas (ES) 2016/2148

13.6.2017   
            
            
               LT
            
            
               Europos Sąjungos oficialusis leidinys
            
            
               L 149/66
            
         KOMISIJOS ĮGYVENDINIMO REGLAMENTAS (ES) 2017/992
   2017 m. birželio 12 d.
   kuriuo dėl nuorodų į Baltarusijos Respubliką išbraukimo iš dalies keičiamas Įgyvendinimo reglamentas (ES) 2016/2148
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2015 m. birželio 9 d. Europos Parlamento ir Tarybos reglamentą (ES) 2015/936 dėl tekstilės gaminių, kuriems netaikomos dvišalės sutartys, protokolai ar kiti susitarimai arba kitos konkrečios Sąjungos importo taisyklės, bendrųjų importo iš tam tikrų trečiųjų šalių taisyklių (1), ypač į jo 17 straipsnio 3 ir 6 dalis ir 21 straipsnio 2 dalį,
   kadangi:
   
               (1)
            
            
               Reglamentu (ES) 2015/936 nustatyti kiekybiniai apribojimai, taikomi tam tikrų tekstilės gaminių, kurių kilmės šalis – tam tikros trečiosios šalys, importui ir skirstomi paraiškų pateikimo pirmumo tvarka;
            
         
               (2)
            
            
               Europos Parlamento ir Tarybos reglamentu (ES) 2017/354 (2) panaikintos autonominės kvotos Baltarusijos kilmės tekstilės ir aprangos gaminių importui;
            
         
               (3)
            
            
               Komisijos įgyvendinimo reglamentu (ES) 2016/2148 (3) nustatytos kiekybinių kvotų valdymo taisyklės Baltarusijos Respublikos kilmės tekstilės ir aprangos gaminiams nebetaikomos. Todėl įgyvendinimo reglamentas turėtų būti atitinkamai iš dalies pakeistas;
            
         
               (4)
            
            
               šiame reglamente nustatytos priemonės atitinka pagal Reglamento (ES) 2015/936 30 straipsnį įsteigto Tekstilės komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) 2016/2148 I priedo lentelė, skirta Baltarusijos Respublikai, išbraukiama.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. birželio 12 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 160, 2015 6 25, p. 1.
   
      (2)  2017 m. vasario 15 d. Europos Parlamento ir Tarybos reglamentas (ES) 2017/354, kuriuo iš dalies keičiamas Reglamentas (ES) 2015/936 dėl tekstilės gaminių, kuriems netaikomos dvišalės sutartys, protokolai ar kiti susitarimai arba kitos konkrečios Sąjungos importo taisyklės, bendrųjų importo iš tam tikrų trečiųjų šalių taisyklių (OL L 57, 2017 3 3, p. 31).
   
      (3)  2016 m. gruodžio 7 d. Komisijos įgyvendinimo reglamentas (ES) 2016/2148, kuriuo pagal Europos Parlamento ir Tarybos reglamentą (ES) 2015/936 nustatomos 2017 m. tekstilės kvotų valdymo ir paskirstymo taisyklės (OL L 333, 2016 12 8, p. 32).